b'\n_START_ARTICLE_\nNamaacha\n_START_PARAGRAPH_\nNamaacha je mestece v dr\xc5\xbeavi Mozambik in v provinci Maputo. Nahaja se 80 km od glavnega mesta Maputo, v neposredni bli\xc5\xbeini meje s Svazijem. Pokrajina Namaache je razgibana in obdana z gorami. Temperatura v \xc4\x8dasu poletja se giblje med 18 in 38 \xc2\xb0C ter pozimi med 10 in najve\xc4\x8d 25 \xc2\xb0C._NEWLINE_Namaacha le\xc5\xbei na hribovitem obmo\xc4\x8dju. Rastlinstvo v tem delu je pusto zaradi po\xc5\xbearov, ki jih povzro\xc4\x8dijo s po\xc5\xbeiganjem in kr\xc4\x8denjem gozdov. Zemlja je rodovitna, vendar je zaradi pomankanja sredstev ne morejo dodobra izkoristiti. De\xc5\xbeevna doba v tem delu je vsakih \xc5\xa1est mesecev, to je od oktobra do marca. Vse ostalo je su\xc5\xa1na doba._NEWLINE_Iz glavnega mesta Namaacha vodi asfaltirana tranzitna cesta, katera vodi vse do Svazija in Ju\xc5\xbenoafri\xc5\xa1ke republike. Vse ostale poti do zaselkov in vasi so neasfaltirane, katere v de\xc5\xbeevnem obdobju postanejo neprehodne.\n_START_SECTION_\nGospodarstvo\n_START_PARAGRAPH_\nGospodarstvo v Namaachi temelji predvsem na kmetijstvu, ki je tako za pre\xc5\xbeivetje kot za prodajo. Ker je su\xc5\xa1a v tem delu pogosta in posledi\xc4\x8dno lakota vse ve\xc4\x8dja, se je vlada odlo\xc4\x8dila vsaki dru\xc5\xbeini podeliti par koz. Ravno to pa je privedlo do zmanj\xc5\xa1evanja vegetacije, saj ljudje po\xc5\xbeigajo zemljo, da bi pridobili pa\xc5\xa1nike za koze._NEWLINE_Trgovina je v rokah tujcev, vse ve\xc4\x8d Kitajcev, Indijcev, Portugalcev in muslimanov je prevzelo vajeti, tako je doma\xc4\x8de gospodarstvo nazadovalo.'